Hucbald of St.-Amand, 'Rictrudis abb. Marchianensis: Vita (BHL 7247)' in: *Acta Sanctorum* Mai. 3 (Antwerpen: 1680) 81-89.

**VITA
Auctore Hucbaldo monacho Elnonensi.
*Ex Mss. Marchianensi & aliis*.**

Rictrudis, Abbatissa Marchianensis, in Gallo-Flandria (S.)

BHL Number: 7247
**[Col. 0081D]**

AUCT. HUCBALDO EX MS.

**[Prologus]**

**In** Christi membrorum compage, sicut excellentiori, sic merito honorabiliori Domino Præsuli Stephano, secundum nomen suum, Apostolicæ Reverentiæ signo ab hominibus quidem coronato, sed demum ob meritorum insignia cum eis, quorum vices exequitur, a Deo coronando; Hucbaldus, omnium exiguus Sacerdotum ac monachorum, ejusdem immarcescibilis vernantisque floribus virtutum optat coronæ gaudium.

**[1]** A Clericis & sanctimonialibus congregationis Deo dilectæ famulæ B. Rictrudis rogitatus, apponere novum, ad conscribendum gesta ipsius natorumque ejus, calamum; diu multumque renisus sum, vel quia meam quantulamcumque scientiolam tantæ imparem materiæ noveram, vel quia tanto **[Col. 0081E]** transacto tempore nulla certæ relationis de his scripta videram vel audieram, veritus, ne forte dubia pro certis, vel falsa pro veris assererem. Cumque renitenti mihi quædam historiarum exemplaria suis ostenderent concordantia dictis; de cetero illis, quorum non contemnendæ videbantur personæ, mihi fidem facientibus, quod hæc, quæ referebant, eadem olim tradita litteris fuerint; sed insectatione Northmannicæ depopulationis deperierint, postremo adjuratus tremendo Divinæ Majestatis nomine, tandem acquievi: & si non ut debui, institi tamen ut potui, non phaleris deservire verborum, sed ædificationi consulere legentium cupiens vel audientium.

**[2]** Explicito vero jam opusculo, cum ad recitandum, vel potius vestræ examinandum traderetur excellentiæ, visum est prudentiæ vestræ, ex his quæ ad corroborandam uniuscujusq; libri auctoritatem solent a Scholasticis requiri, quædam deesse; persona videlicet & locus cum tempore. Mihi tamen satis superque videbatur suffecisse, si tam præclara tantorum virorum nomina & facta & loca loquentibus scriptis, supprimeretur locus & persona scriptoris, ne per eam veluti per atram nubem obnubilati viderentur **[Col. 0081F]**astra tanti splendoris. Verum, quia sic placuit sanctitati vestræ, famosa vestri nominis lampade præfulgente, nostri quoque, licet tetræ, illuminabuntur tenebræ: & dum Stephanum Legiensium inclitum Præsulem hujus libelli loquetur Præfatio, nostræ etiam exiguæ fiet personæ mentio. Porro locus, ut nostis, non est mihi cujuslibet nunc, ut olim, celeberrimæ urbis; cum potius libenter me infimum esse gloriarer cœnobitam monasterii beatissimi Amandum, egregii Christi Confessoris, vestri quoque dudi prædecessoris; nisi meis exigentibus peccatis, inde tam crebro fugarer, metu Barbaricæ insectationis. Quid autem dicam de tempore? Quod ut ita dictum sit, pessimum videtur fore: libet dumtaxat cum Psalmista ad Deum proclamare: Lætati sumus pro diebus quibus nos humiliasti, annis quibus vidimus mala. [Psalm. 89] Respice, Domine, in servos tuos & in opera tua. Cogimur denique Apostolum monentem audire: Redimentes tempus, quoniam dies mali sunt. [Ephes. 5] Ne tamen prætergredi videar auctoritatem vestræ jussionis, nostratum Regum nominibus omissis, innotescat tempus tempore Nativitatis Christi summi Regis, cujus agebatur annus nongentesimus septimus, revoluto Ordine decimæ Indictionis

**[Page 82]**

**[Col. 0082A]**anno hujus editæ scriptionis. Ad profectum Ecclesiæ Catholicæ opto vos feliciter ad vota communia valere.

**[3]**

Vestra sagax votis faveat prudentia nostris,
Quæ passim suavem famæ diffundit odorem,
Quod cultrix veri retegat quoque nubila falsi.
Hæc nostrum placido dignetur visere vultu
Hoc opus, & justo pensans examine libram.
Emendet mendas, si quas malus intulit error.
Quod si lanx nullo præponderat acta rotatu,
Imparibus neque se miscet fraus partibus ulla,
Congaudere pio justum, Pater, esse labori
Inclite, scis; dignasque Deo persolvere grates,
Quod sumus & sapimus, vitaque movemur in ista,
Dum potius veræ speramus gaudia vitæ,
Quæ nobis pariter Dominus det sumere Jesus,
Sanctorum precibus, quorum signavimus actus.

*Sequebatur distinctio capitulorum circiter triginta, adeo brevium, ut cum plura eorum tres quatuorve lineas non excedant, ipsi quandoque textui fere coæquetur titulus justo prolixior. Quare superfluum duximus, non modo titulorum verbosam seriem hic apponere, sed vel in margine tam densos numeros adnotare. Quod hic monuisse sufficiat, dum nostro modo vitam hanc in Capita numerosq; distinguimus.*

**CAPUT I.
*S. Rictrudis nobilis in Vasconia ortus. Conjugium cum S. Adalbaldo. Quatuor liberi Sancti. Luctus in obitu mariti*.**

**[Col. 0082B]**[a](http://acta.chadwyck.co.uk.proxy.nationallizenzen.de/all/fulltext?action=xref&id=NE030173&file=../session/1372839345_8751)

**[4]** **Cum** Francorum gentem, in suis olim primoribus de minore progressam Phrygia, atque ex regali [b](http://acta.chadwyck.co.uk.proxy.nationallizenzen.de/all/fulltext?action=xref&id=NE030174&file=../session/1372839345_8751)Trojanorum propagatam prosapia, diu quoque fanatica simulacrorum delusam dementia, ad agnitionem veritatis divina voluisset venire gratia: quod ante tempora prædestinaverat secularia, pene in fine temporum seculi, cum industrius Rex Clodovæus ejusdem gentis teneret sceptra, beatissimi Præsulis [c](http://acta.chadwyck.co.uk.proxy.nationallizenzen.de/all/fulltext?action=xref&id=NE030175&file=../session/1372839345_8751)Remigii devota perfici decrevit instantia. Qui sacratissimus Pontifex, & sancta morum probitate & admirabili signorum pollens virtute, præsatum Regem, necnon & maximam ipsius exercitus partem, fidei doctrina Catholicæ, atque (ut ferunt) sumpto cælitus chrismate, una die ad tria circiter millia Christi baptismatis, imbuit charismate. Ex illo deinceps tempore magis magisque, & sancta inter Francos religio & super regna sibi collimitanea **[Col. 0082C]**seu etiam quædam procul posita, a suis partim majoribus elaborata, convaluit eorum dominatio. Quam non suorum feritate morum sunt adepti (a qua Franci putantur a quibusdam nuncupati, eo quod sit in illis velut naturalis quædam ferocitas animi, & mores in eis sint inconditi) sed quoniam geminis magnisque erant columnis fulti, quibus totus totius Ecclesiæ status videtur inniti; auctoritate videlicet sanctorum Pontificum, honore ejus, cujus vice funguntur, præcellenti; & præpotentium virtute Regum, in administrandis reipublicæ negotiis in omnibus sagaci; idcirco, divina eos præveniente gratia ac subsequente, ad potiora passim fastigia sunt provecti.

**[5]** Denique ubi quondam peccatum abundaverat, in tantum Dei gratia superabundavit, ut sicut cælum varia stellarum decoratur pulchritudine, sic & a patre luminum, a quo descendit omne datum optimum & omne donum perfectum, Francorum terra multiplici perfectorum Sanctorum, tam indigenarum quam & ab exteris regionibus advenientium, utriusque sexus & omnis ordinis, illustraretur claritate. De quorum sacrosancto refulsit collegio, velut **[Col. 0082D]**quoddam sidus splendore admodum venusto, Rictrudis devota Christi famula, ipsi suo acceptabilis Deo, atque bonis omnibus amabilis ac laudabilis justitiæ & sanctitatis merito. Hæc claro satis extitit [d](http://acta.chadwyck.co.uk.proxy.nationallizenzen.de/all/fulltext?action=xref&id=NE030176&file=../session/1372839345_8751) oriunda germine, Ernoldo nobili edita genitore, & Lichia genitrice, ex agili pugnacique Wasconum gente. Hujus autem gentis antiquiores primo dicti sunt Vaccȩi, a quodam oppido juxta Pyrenȩum sito, sic cognominati. Sed postea [e](http://acta.chadwyck.co.uk.proxy.nationallizenzen.de/all/fulltext?action=xref&id=NE030177&file=../session/1372839345_8751) Wascones quasi Vaccones demutata C in S littera nuncupati; & ipsorum regio, quæ antea dicebatur Vacceia, appellata est Wasconia. Cujus incolæ licet illo tempore pene omnes dæmoniacis essent dediti cultibus, a Deo tamen præelecta Rictrudis sic ex eisdem impiis & sine Deo prodiit hominibus, veluti solet rosa de spinosis efflorere sentibus: quæ ab ipsis incunabulis, cum ætatis teneræ provectibus, honestis est alta & instituta moribus.

**[6]** Fuit vero temporibus Chlotharii Regis magni, qui a Chlodovȩo ex Francorum Regibus, ut præfatum est, primo ad fidem Christi converso, quartus extitit; seu etiam filii ejus Dagoberti Regis incliti, qui a beatissimo Arnulfo Metensium urbis Episcopo enutritus, ut patri conregnaret atque succederet, sicut de eo scriptum est, & industria dignus **[Col. 0082E]**& viribus fuit. Hic post desunctionem patris sui Chlotharii regalia sceptra regenda suscipiens, fratri suo Chariberto, non sibi uterino, ad regendum concessisse placuit pagos & civitates, citra Ligerem, & limitem quo tenditur partibus Wasconiæ [f](http://acta.chadwyck.co.uk.proxy.nationallizenzen.de/all/fulltext?action=xref&id=NE030178&file=../session/1372839345_8751), seu & Pyrenæos montes, sapienti usus consilio: ea scilicet pactionis facta firmitate, ne unquam adversus ipsum frater ejus amplius quid de regno repeteret paterno. Charibertus igitur Sedem tenens Tolosanam, cum & in partibus provinciæ regnaret Aquitaniæ, non post multum temporis etiam totam subegit Wasconiam ditioni suæ. Præfatus autem Rex Dagobertus, cum in multis optime Regalia jura gubernaret, nimium tamen deditus amori mulierum, eam quam in conjugium sortitus fuerat, eo quod sterilis esse videretur, reliquit, alteramq; in matrimoniū accipiens, Reginam esse voluit. Cumque super hoc scelere a Pontificibus, maximeque a sanctissimo viro & mirabilium patratore operum Præsule redargueretur Amando, ille indignatione & fastu permotus Regio, eumdem venerabilem Pontificem, non absque injuria, ab omni suo depulit regno. Qui persecutionem pro veritate, quæ Christus est, patientissime tolerans **[Col. 0082F]**sibi illatam; & quoniam libentissime pro ipso optabat proprium fundere sanguinem, per diversa serendo loca divini verbi semen, tandem inter cetera genuinam Rictrudis aggressus est patriam, scilicet Wasconiam; ut illic & plures & hanc pulchram sibi cælitus infuso, quo ardebat, irradiaret lumine stellam; reputans etiam, ob illius gentis sævitiam, adipisci se inibi posse martyrii palmam.

**[7]** Interea jam dictus Princeps atque Rex Dagobertus, cum non haberet filium, quem sibi gauderet posse fieri successorem; mœstus super hac re nimium, tertiam quoque suo ascivit lecto conjugem. Tum demum conversus ad Dominum, ac plurimorum expetens suffragia virorum, ex eadem eodem habuit anno, largiente Deo, filium, multis precibus atque eleemosynarum largitionibus acquisitum. Solicitus denique cui potissimum traderet eum sacro fonte diluendum, divinaque loge imbuendum, ut sicut ipse B. [g](http://acta.chadwyck.co.uk.proxy.nationallizenzen.de/all/fulltext?action=xref&id=NE030179&file=../session/1372839345_8751)Arnulfum habuerat pædagogum, sic & suum a quolibet maximo Dei servorum juxta Christianœ religionis exercitium educari faceret puerum; factique prioris reminiscens & pœnitens, quod tantum in tantæ commiserat sanctitatis viro flagitium; a ministris circumquaque studiosissime perquisitum

**[Page 83]**

**[Col. 0083A]**& vix repertum, ad se reverentissimum petiit revocari Pontificem Amandum. Quid plura? Reducitur ab exilio verus prædicator & operator Euangelii, venerandus Antistes, veluti novus de Pathmo rediens Euangelista Joannes. Fit commune tam Regi quam Optimatibus gaudium, omnique populo solenne de ejus reversione tripudium.

**[8]** Prostratus itaque ejus pedibus Rex; veniam rogat, facillime impetrat. Fundit precem pro filio; sed ejus frustratur petitio. Respondit enim illi ille ter beatus voce Pauli noster Paulus, militantem Deo non oportere negotiis implicari secularibus. His dictis, e conspectu Regis illico abscedit, sed regalis fervor desiderii minime recedit. Denique quod per se nequit, bonorum suggestionibus virorum perficere gestit [h](http://acta.chadwyck.co.uk.proxy.nationallizenzen.de/all/fulltext?action=xref&id=NE030180&file=../session/1372839345_8751). Audoënum siquidem & Eligium, præcipuos in sanctitate & prudentia viros, ideoque Amando harum amatori virtutum merito amantissimos ac familiarissimos, Rex post eum dirigit, probabiles sui voti executores. Quorum sanctæ petitioni quia fas non erat obviare, sancto annuit, licet co-actus Regis placito. Igitur infans Regius defertur, qui non amplius a nativitate quam dies circiter quadraginta habere ferebatur, per beatum Sacerdotem **[Col. 0083B]**sacram benedictionis suscepturus gratiam; sed jam naturalis amissurus nominis Etymologiam. Namque dum ab eo catechumenus fieret, finitaque oratione, nemo ex illius tantæ multitudinis exercitu Amen responderet, Dominus qui aperit os mutum & linguas infantium disertas facit, os, ut ita dictum sit, non jam infantis sed pueri aperuit; & cunctis audientibus clara voce, Amen, respondit. Res satis stupenda, & circumstantes contra morem siluisse, & hunc contra naturam locutum fuisse. Statimque illum sanctus Pontifex vivifico baptismate regeneravit, atque Sigebertum nominari instituit: quem Charibertus Rex, Regis frater, de sacro lavacro excepit. Sicque Dominus dum Sanctum suum mirificavit, & in conspectu Regum magnificavit, & ipsos & utrumque exercitum magno gaudio atque admiratione in hujusmodi signo replevit. Sequenti post hoc anno Charibertus Rex, nec mora post ipsum filius ejus parvulus obiit, omneque regnum illius cum Wasconia [i](http://acta.chadwyck.co.uk.proxy.nationallizenzen.de/all/fulltext?action=xref&id=NE030181&file=../session/1372839345_8751)Dagobertus Rex suæ potestati redegit. Hoc totum, & propter quædam præcedentia, maximeque pro his quæ sequuntur, interposui; ut legentes vel audientes noverint, quæ B. Rictrudis fuerit causa in Franciam veniendi.

**[9]** **[Col. 0083C]**Temporibus ergo præfatis, cum crebro Francis Wasconia fieret permeabilis, Rictrudis puella bonæ indolis, jam facta nubilis, videtur, diligitur, atque eligitur a quodam Francigena [k](http://acta.chadwyck.co.uk.proxy.nationallizenzen.de/all/fulltext?action=xref&id=NE030182&file=../session/1372839345_8751), Adalbaldo nomine, natalibus orto præclaris & justis. Mater denique ejus Gerberta fuerat filia S. Geretrudis, in monasterio, nunc Hammatico dicto, a se ædificato requiescentis. Ipse etiam a puero optimis institutus disciplinis, copiosis pollebat fundis & divitiis, atque in aula Regis carus valde erat & honorabilis: dignus plane vir, qui maritus existeret dignæ Rictrudis. A quo juxta morem desponsatur, dotatur, atque in contubernium matronale, licet quibusdam nolentibus puellæ consanguineis, assumitur. Causa vero uxoris ducendæ non fuit incontinentiæ, sed caræ sobolis habendæ. Sed ea conveniunt in utrisque, quæ spectari solent in eligendo marito vel uxore. In viro enim virtus, genus, pulchritudo & sapientia, quæ ex his ad amoris affectum potior est, inerant: in uxore autem pulchritudo, genus, divitiæ, & mores, qui magis quam cetera quærendi sunt, habebantur. Et ne multis immoremur secundum Apostolum erat illis honorabile connubium & thorus immaculatus.[Heb. 3] Non enim surda transierant aure ejusdem verba**[Col. 0083D]**Apostoli: [1 Cor. 6] An nescitis quoniam membra vestra templum sunt Spiritus sancti, quem habetis a Deo & non estis vestri? Empti enim estis pretio magno, glorificate & portate Deum in corpore vestro. Itemque Uxori vir debitum reddat, similiter & uxor viro. Et illud, Nolite fraudare invicem, nisi forte ex consensu ad tempus, ut vacetis arationi. [1 Cor. 7, 3 & 5] Et iterum: Hæc est voluntas Dei, sanctificatio vestra, ut abstineatis vos a fornicatione, ut sciat unusquisque vestrum suum vas possidere in sanctificatione & honore, non in passione desiderii. [1 Thes. 4, 3] Talem ergo servantes fidem conjugii, proponebant ante oculos & illud Apostoli: Unusquisque suam uxorem sicut seipsum diligat, uxor autem timeat virum suum. [Eph. 5, 33] Itemque Mulieres subditæ estore viris, sicut oportet in Domino. Viri diligite uxores vestras, & nolite amari esse ad illas. [Colos. 3, 19] Igitur compage fidei & caritatis sic adhærentes sibi, ut essent duo in carne una, & non jam duo, quia una caro; unanimes uno ore & concordi operatione, honorificabant Deum & Patrem Domini nostri Jesu Christi, omnibus diebus suis servientes Domino in sanctitate & justitia coram ipso, qui habitare facit unanimes in domo.

**[10]** Dati quoque sunt eis filii secundum benedictionem **[Col. 0083E]**Domini, quam primo dedit homini, Crescite, inquiens & multiplicamini. Fuitque eis primogenitus nomine [l](http://acta.chadwyck.co.uk.proxy.nationallizenzen.de/all/fulltext?action=xref&id=NE030183&file=../session/1372839345_8751) Maurontus, postea Abbas & Levita sanctus; & filiæ tres sacræ Virgines; Clotsendis, post obitum matris ejus monasterii Rectrix; Eusebia, bona Dei cultrix, secundum interpretationem sui nominis: post has quoque Adalsendis: quos, cum essent parentes eorum justi, & per seipsos & per familiares sibi servos Dei educaverunt & erudierunt in timore Domini, auctos ab infantia benedictione cælesti. Mauronto siquidem venerabilis Deoque dignus Sacerdos [m](http://acta.chadwyck.co.uk.proxy.nationallizenzen.de/all/fulltext?action=xref&id=NE030184&file=../session/1372839345_8751) Richarius Pater spiritualis extitit, eumque per sacrum baptisma Deo regeneravit. Clotsendem egregius Pontifex Amandus, quia sacris dignisque manibus e fonte salutari excepit, in omnibus Deo dignam reddidit. Eusebiam vero ex sacro lavacro Nanthildis Regina, uxor Dagoberti suscepit. O vere beata & Deo beneplacita progenies ! De hac denique dicitur recte: O quam pulcra est casta generatio cum claritate! [Sap. 4] Vere etenim cum donis spiritualibus sic plerumque ditantur justi etiam bonis temporalibus, sicut canit Psalmographus: Beati omnes qui timent Dominum, qui ambulant in viis **[Col. 0083F]**ejus. [Psal. 127] Labores manuum tuarum quia manducabis, beatus es, & bene tibi erit. Uxor tua sicut vitis abundans, in lateribus domus tuæ: Filii tui sicut novellæ olinarum in circuitu mensæ tuæ. Ecce sic benedicetur homo, qui timet Dominum. In quibus verbis licet spiritualis sit intellectus, tamen secundum hæc datur aliquando justis & temporalis profectus.

**[11]** Post hæc bonæ &laudabilis memoriæ Adalbaldus, devotæ Christi famulæ Rictrudis maritus, a pago [n](http://acta.chadwyck.co.uk.proxy.nationallizenzen.de/all/fulltext?action=xref&id=NE030185&file=../session/1372839345_8751)Austrebatense, ubi etiam pluribus locupletabatur possessionibus, eundi Wasconiam nimium triste suis iter arripit. Quem nobilis matrona Rictrudis aliquantulum prosequitur, sed quam citius domum, prout ei jussum fuerat, mœrens revertitur: mens enim futuri quodammodo præsaga doloris, jam portendebat, quod adhuc ignorabat; & quod nondum patiebatur, jam veluti lamentabatur. Quid multa? Inter eundum insidiis malignorum, &, ut fertur, eorum, quibus sanctum displicuerat matrimonium, vir justus appetitur, vulneratur, perimitur: honorifico deinde, ut decebat, tumulatus obsequio, defunctus seculo, vivit Deo. Vivit, inquam, vivit ejus felix anima, illi cohærens qui vera est vita: quod attestantur signa, quæ ob illius declaranda merita, ad ejus mortua frequenter ostenduntur ossa. Neque

**[Page 84]**

**[Col. 0084A]**multæ fiunt moræ in his nuntiandis Rictrudi Dei famulæ: quæ tam tristi perculsa relatione, non modico afficitur animi mœrore; augescitque sensim dolor, dolore dolentium sobolum; crescit luctus, luctu lugentium familiarium.

**[12]** Transacto tandem aliquando tanti fletus tempore, init cum philochristis sibi familiaribus, maximeque cum Amando sanctissimo Dei Pontifice, & capit consilium salubre. Proponit denique ei ille verus consultor animarum illud Pauli Apostoli: Mulier alligata est legi, quanto tempore vir ejus vivit: quod si dormierit vir ejus, liberata est; cui vult nubat, tantum in Domino: beatior autem erit si sic permanserit secundum meum consilium. [1 Cor. 7] Ad quod illa erigit aurem, erigit & mentem. Audit etiam ab eo, imo exaudit & illam dulcem & amplectendam Christicolis Euangelicam vocem: Si quis vult post me venire, abneget semetipsum & tollat crucem suam & sequatur me. [Luc. 14, 33] Et: Qui non renuntiaverit omnibus quæ possidet, non potest meus esse discipulus. [Matt. 19, 21] Itemque: Si vis perfectus esse, vende omnia, quæ habes & da pauperibus, & habebis thesaurum in cælo, & veni, sequere me. Et iterum: Omnis qui reliquerit domum vel fratres, vel sorores, aut patrem, aut matrem, aut uxorem, aut **[Col. 0084B]**filios, aut agros propter nomen meum, centuplum accipiet, & vitam æternam possidebit.

**ANNOTATA.**

End Note[a](http://acta.chadwyck.co.uk.proxy.nationallizenzen.de/all/fulltext?action=xref&id=PE030173&file=../session/1372839345_8751) *Hæc olim quasi splendida fuerunt excogitata, & passim a medii ævi scriptoribus assumpta: quorum primus forsitan fuit, qui Chlodovæi ætatem sibi mendaciter arrogans sub nomine Hunibaldi imposuit Trithemio. De origine Francorum egimus 1 Februarii ad Vitam S. Sigeberti* §. 1.
End Note[b](http://acta.chadwyck.co.uk.proxy.nationallizenzen.de/all/fulltext?action=xref&id=PE030174&file=../session/1372839345_8751) *Regnavit* Chlodovæus *ab anno 480 ad 27 Novembris anni 509.*
End Note[c](http://acta.chadwyck.co.uk.proxy.nationallizenzen.de/all/fulltext?action=xref&id=PE030175&file=../session/1372839345_8751) *Colitur* S. Remigius *Kalendis Octobris, de tempore ejus Sedis & baptismo Chlodovæi, egimus 6 Februarii ad Vitam S. Vedasti* § 2 *&* 3, *& ad Vitam S. Aviti 5 Februarii* § 2.
End Note[d](http://acta.chadwyck.co.uk.proxy.nationallizenzen.de/all/fulltext?action=xref&id=PE030176&file=../session/1372839345_8751) *Circa annum* 614, Chlothario 2 *tunc monarcha facto, qui superfuit usque ad an. 628*.
End Note[e](http://acta.chadwyck.co.uk.proxy.nationallizenzen.de/all/fulltext?action=xref&id=PE030177&file=../session/1372839345_8751) *De* Vaccȩis *&* Wasconibus *consule quæ diximus ad Vitam S. Amandi 6 Febr. cap. 5 litt.* e.
End Note[f](http://acta.chadwyck.co.uk.proxy.nationallizenzen.de/all/fulltext?action=xref&id=PE030178&file=../session/1372839345_8751) *Commodius legeretur* usque ad.
End Note[g](http://acta.chadwyck.co.uk.proxy.nationallizenzen.de/all/fulltext?action=xref&id=PE030179&file=../session/1372839345_8751) S. Arnulpho *sacer est dies 18 Iulii*.
End Note[h](http://acta.chadwyck.co.uk.proxy.nationallizenzen.de/all/fulltext?action=xref&id=PE030180&file=../session/1372839345_8751) *Coluntur* S. Audoënus 24 *Augusti &* S. Eligius **[Col. 0084C]**1 *Decembris*.
End Note[i](http://acta.chadwyck.co.uk.proxy.nationallizenzen.de/all/fulltext?action=xref&id=PE030181&file=../session/1372839345_8751) *Anno 630.*
End Note[k](http://acta.chadwyck.co.uk.proxy.nationallizenzen.de/all/fulltext?action=xref&id=PE030182&file=../session/1372839345_8751) *Colitur* S. Adalbaldus 2 *Februarii, ubi lector quæ ad ipsum spectant accurare exposita reperiet*.
End Note[l](http://acta.chadwyck.co.uk.proxy.nationallizenzen.de/all/fulltext?action=xref&id=PE030183&file=../session/1372839345_8751) *Coluntur* S. Maurontus 5 *Maji*, B. Clotsendis 30 *Iunii*, S. Eusebia 16 *Martii*, B. Adalsendis 24*Decembris*.
End Note[m](http://acta.chadwyck.co.uk.proxy.nationallizenzen.de/all/fulltext?action=xref&id=PE030184&file=../session/1372839345_8751) *Acta* S. Richarii *dedimus 26 Aprilis*.
End Note[n](http://acta.chadwyck.co.uk.proxy.nationallizenzen.de/all/fulltext?action=xref&id=PE030185&file=../session/1372839345_8751) Austrebantum *includitur Scarpo, Senseto & Scaldi fluviis, uti latius exposuimus ad Vitam S. Adalbaldi* § 3.

**CAPUT II.
*S. Rictrudis viduæ sanctitas, vita monastica cum filiabus, Mauronti Clericatus*.**

**[13]** **In** his sacris ac vitalibus verbis figens anchoram mentis Adalbaldi relicta, sed Dei dilectrix & a Deo dilecta Rictrudis; omni postposita ancipitis mora deliberationis, ejus salubribus se acquieturam pollicetur monitis. Sed ecce, & salubri Præsulis consulto, & pio sanctæ Matronæ voto invida diaboli **[Col. 0084D]**nititur obviare subreptio. Nec movet in his perturbandis infimos quosque vel mediocres, sed summos seculi Primores: per ipsum denique Regem ejus tentat suadere animo, uti se suorum cuidam Optimatum secundo copulet connubio. Quod cum illa prorsus aspernaretur, plurima blandimentorum hortamenta, sed incassum, profunduntur. Cumque ad hæc penitus in Deo fixus illius status non moveretur, Regalium terror minarum, licet frustra, illi proponitur. At illa pari modo sævientem parvipendit, ut blandientem. Et quia ex tribus Philosophiæ partibus illam quam maxime, quæ est in actione & causa recte conversandi, apprehenderat, quæ Græce Ethica, Latine Moralis dicitur, & bene vivendi magistra cognoscitur; quæ etiam in quatuor principales virtutes, prudentiam scilicet atque justitiam, fortitudinem sive temperantiam dividitur: hîc singulis sua reddens, sicut per justitiam Deo magis quam hominibus obedire disposuerat; & per fortitudinem nec illecebris emolliri, nec adversis frangi poterat; sic per prudentiam caute indignationem a se Regiam submovere; & per temperantiam, humilitatis regulam modumque vitæ in omni verbo vel opere servare satagebat. Usa denique consilio sui **[Col. 0084E]**Symmystæ, Deiferi scilicet Amandi, atque ad tempus dissimulans immobile in Dei servitio sui propositum voti, acturam se ex hoc cum ejus consilio vel permissione spondet Regi, quod utilius judicaretur fore sibi.

**[14]** Et quid multis immorer? Cum ita Regem suspectum reddidisset, veluti ejus voluntati parere vellet; in prædio suo, hoc est in villa [a](http://acta.chadwyck.co.uk.proxy.nationallizenzen.de/all/fulltext?action=xref&id=NE030186&file=../session/1372839345_8751) Bairejo, opiparum & Regiæ condignum magnificentiæ instruit convivium. Invitat cum Optimatibus Regem, & inter prandendum sale conditorum omnes lȩtificat suavitate sermonum. Postquā exempta fames & amor compressus edendi, Tum multo clara exhilarans convivia Baccho, Surgit, & non trepide sed constanter, non tepide sed ferventer, non segniter sed sagaciter, non muliebriter sed viriliter, quod conceperat mente, perficit opere. Primoque sciscitatur a Rege, si concederet sibi in domo sua quod vellet agere, libera coram eo uti potestare. Ille autem annuit propere, reputans quod sumpto poculo, ut moris est pluribus in cogendo bibere; se vel convivas suos deberet lætificare. At illa, secundum salubre sui consiliatoris Amandi incliti Præsulis consilium, ex suo sinu prolatum, invocato terribilis Dei nomine & **[Col. 0084F]**auxilio, capiti superponit, ipso Rege & cunctis stupentibus, jam benedictum ab eodem Pontifice velum. Quo facto Rex ira permotus, ingratas derelinquens epulas, abscessit e convivio. Illa vero jactans cogitatum suum in Domino, totam se suosque ejus commisit arbitrio, ut ab eo enutrirentur & solatiarentur misericordi semper solatio.

**[15]** Ac primum facultatibus & possessionibus sibi relictis, ordinatione prudenti distribut is, & spinosis hujus seculi curis a terra cordis sui penitus extirpatis; quæ antea in conjugali vita ferebat trigesimum, postmodum, duplicato germine, fructum cœpit in viduitate ferre sexagesimum: & quæ prius, dum in membris suis Christo ministrare satageret, fuerat Martha; jam secus pedes ejus residens, audiendo & custodiendo verbum illius, facta est Maria: & quoniam ipso attestante optimam partem, quæ ab eam non auferetur, elegit; optimum ejusdem partis dilectæ & electæ præmium in recompensatione percipere meruit. [Luc. 10, 24] Sane ut quod homo gerebat interior, ostenderet quoque exterior; sicut mutaverat habitum mentis, sic mutat & corporis. ris:

**[Page 85]**

**[Col. 0085A]**Pomposas projicit vestes, quibus ornabatur nupta, cogitans aliquando ea quæ sunt mundi, quomodo placeret viro: & una cum eis exuitur omni seculi hujus impedimento, ut quamvis videretur vidua, id est, divisa a viro, jam non esset divisa animo; sed solicita semper quæ Domini sunt solummodo, quomodo placeret Deo. Induitur viduitatis vestibus, quæ ipsa sui specie monstrarent contemptum mundi istius. Nam sicut albæ vestes exultationi & solenni congruunt lȩtitiæ, ita nigræ humiliationi & lugubri conveniunt tristitiæ. Unde & caput, quod est principale corporis, tetro velatur amictu; ut principale animæ, id est mens, velanda signetur mœroris & pœnitentiæ luctu. Qui dum brevis sit, & ut ita dicam, momentaneus, eam operatur consolationem, de qua ait in Euangelio Dominus: Beati qui lugent, quoniam ipsi consolabuntur. [Matth. 5, Joan. 16, 20] Et alibi: Amen amen dico vobis, quia plorabitis & flebitis vos, mundus autem gaudebit; vos autem contristabimini, sed tristitia vestra vertetur in gaudium.

**[16]** Et ut quondam expertas corporis voluptates, & molestas evinceret dæmonum suggestiones, cum nimiis vigiliis & orationibus continuis, crebra ducens jejunia, [b](http://acta.chadwyck.co.uk.proxy.nationallizenzen.de/all/fulltext?action=xref&id=NE030187&file=../session/1372839345_8751) esophorio amicitur cilicino; cujus **[Col. 0085B]**assiduis punctionibus edomaret libidinis punctiones, & (ut dictum est a poëta) sine Cerere & Libero Venus frigeret, atque veraciter cum Psalmista caneret: Ego autem, cum mihi molesti essent, induebar cilicio, & humiliabam in jejunio aliam meam, & oratio mea in sinu meo convertetur. [Psal. 34]Locum vero ubi spiritualibus daret operam exercitiis, cum consilio & auxilio sæpe dicti Præsulis, qui eidem erat a secretis, elegit valde congruum, monasterium scilicet Martianas vocatum, quod ab eodem Pontifice super fluvium Scarb fuerat constructum. Cui perficiendo & ordinando idem Prȩsul discipulum suum præfecerat Abbatem S. [c](http://acta.chadwyck.co.uk.proxy.nationallizenzen.de/all/fulltext?action=xref&id=NE030188&file=../session/1372839345_8751) Jonatum, venerabilem virum, cujus adhuc in eodem monasterio sacrum corpus habetur reconditum. In quo & monachorum Ordinem B. Amandus haberi voluit: sed jam dictus Abbas sanctimoniales, pro ut sibi visum fuerat, aggregavit. Hunc ergo locum, satis opportune remotum, Dei famula Rictrudis expetiit, atque B. Amando consentiente, & inter Regem & ipsam reconciliationis officium fungente, cum privilegio Regiæ auctoritatis accepit; quatenus ibi, licet in fragili **[Col. 0085C]**gili posita corpore, corporeas fortiter concupiscentias superaret. Et non hoc solummodo, verum adversus aëreas potestates, adversus rectores mundi tenebrarum harum, contra spiritualia nequitiæ in cælestibus colluctando, & ea pariter cum mundo devincendo, triumphum victoriæ & condigna certaminis præmia a superno Spectatore expectaret & perciperet.

**[17]** Ut autem ad hæc feliciter peragenda sufficeret, omnibusque exempli gratia a quanta perfectione conversationem suam cœpisset, palam fieret; juxta illud Euangelicum, Luceat lux vestra coram hominibus, ut videant opera vestra bona, & glorificent Patrem vestrum, qui in cælis est: post abjectas a se onerosas prædiorum & divitiarum sarcinas, post professam Deo viduitatis continentiam, & post sumptum sanctum sanctimonialis habitus indumentum; seipsam tantummodo exhibere oblationem vivam, sanctam, Deoque placentem non contenta; etiam terræ, hoc est ventris sui, sacras ac præcipuas sanctæ & individuæ Trinitati offert primitias, præfatas videlicet tres filias, candidas veluti columbas, gratissimas illi scilicet hostias; ut corde & corpora immaculatæ, & perpetuam **[Col. 0085D]**virginitatem servantes, Agnum, Virginis matris filium, quocumque ierit sequantur sinceritate cordis & carnis, vernantes flore illibatæ virginitatis in corpore, ac nitentes puritate inviolatæ veritatis in corde; ut sint semper sine macula ante Dei thronum, cantantes ei canticum novum, hoc est gaudentes cum eo de carnis incorruptione in perpetuum. [Matth. 5] Quod canticum licet possint audire, nemo tamen poterit dicere Sanctorum, nisi illa candida turba incontaminatorum.

**[18]** Hæc cum verissime ita sint, audite, obsecro, & auribus percipite omnes qui habetis audiendi aures, quibus adhuc fas est ad Angelicæ privilegia castitatis assurgere, & tam præclari contubernii societatem acquirere, atque cum eis tam dulcem novi cantici melodiam personate. Properate, currite, festinate, ac memores uxoris Loth, retro respicere nolite. Putidam luxuriam fugite, carnales concupiscentias calcate. Omnis caro fœnum, & omnis gloria ejus tamquam flos fœni. Hæc exhortatoria cordis vestri penetrent intima, quæ non ex meis edita, sed ex Patris Augustini Doctoris egregii verbis, quibus Virgines hortatur, sunt mutuata. [August de S. Virg. cap. 28] Pergite, inquiens, sancti Dei pueri & puellæ, mares ac seminæ, cœlibes & innuptæ: pergite **[Col. 0085E]**perseveranter in finem. Laudate Dominum dulcius, quem cogitatis uberius: sperate felicius, cui servitis instantius: amate ardentius, cui placetis attentius. Lumbis accinctis & lucernis ardentibus, expectate Dominum, quando veniat ad nuptias. Vos afferetis ad nuptias Agni canticum novum, quod cantabitis in citharis vestris: utique tale, quale nemo poterit dicere nisi vos. Et sequitur post pauca: Sequimini Agnum, quia & Agni caro utique virgo est: sequimini eum virginitate cordis & carnis, quocumque ierit. Quid est enim sequi, nisi imitari? Quia Christus pro nobis passus est, relinquens vobis exemplum ut sequamini vestigia ejus.

**[19]** Rictrudis igitur Dei fidelis femina, quæ se totam illi in sancta devoverat continentia; tres quoque filias uni despondit viro Christo, in ætate adhuc tenera, ut prædicto modo ejusdem Agni semper sequerentur vestigia, & Canticum, quod illa nequibat jam per se, per suarum citharas filiarum ei faceret personare. Omnibus tam sapienter dispositis, & cunctis exuta seculi curis, gymnasium monasteriale, ubi stadium vitæ præsentis agonizando percurreret, & contra diabolum luctando decertaret, **[Col. 0085F]**palæstricorum more sic nuda, ne in aliquo ab adversario maligno teneri posset, & oleo peruncta gratiæ cælestis ingreditur; & juxta quod ait Apostolus in agone contendens, ab omnibus se abstinet, suoque exemplo filias vivere edocet; Mauronto primogenito suo adhuc in laicali habitu Regalibus obsequiis ac negotiis militaribus, corpore potius quam mente, detento: de quo in sequentibus opportunus erit nobis sermo. [1 Cor. 9]

**[20]** Illis igitur diebus moritur Adalsendis, novissima filiarum ejus: & quȩ postrema fuerat ingressa januam vitȩ prȩsentis, prima ingreditur januam mortis. Et quare dicimus moritur? cum anniversaria circuli revolutione, ipsa sacrosancta Dominicæ Nativitatis solennitate, quando huic mundo peccatis mortuo advenit remedium, quo mors cum suo fugatur principe, hȩc, non mortua, sed potius luci vitȩque sit edita perpetuæ? At bona Rictrudis, inter adversa fortis & longanimis, quid tunc ageret, duobus sibi occurrentibus affectionibus animi valde contrariis, gaudii scilicet ac mœroris? dum hinc intonantem toti orbi audiret Angelum, Ecce Euangelizo vobis gaudium magnum, quod erit omni populo;

**[Page 86]**

**[Col. 0086A]**hinc suam præ oculis haberet mortuam, quam esse dolendam ipsa naturæ cogeret conditio? Virilis tamen, quod ei inerat, animi robur muliebrem superavit affectum: nec passa est sibi dominari luctum mortis filiæ, vel esse ibi locum tristitiæ, ubi natalis celebrabatur vitæ. Et ut paucis absolvam digna memoriæ: debitum sepeliendi officium completur fidelium more, remota caros suos lugendi consuetudine. Sic exactus est primus, sic secundus ac tertius sequentium se solennitatum dies.

**[21]** Quarto denique succedente die, quo sancta recolit Ecclesia victimationem parvulorum, pro Christo ab Herode jugulatorum, & miserabile matrum justitium; prudens Rictrudis, sciens quid cuique deberet impendere tempori, & quia tempus & tempora sint omni rei sub cælo; ideoque distinguens tempus gaudendi & tempus flendi; post sacrorum expletionem mysteriorum, quibus ad Dei laudem eisdem sanctis Martyribus honor exhibetur, non dolor; votaque dantur ceremoniarum, non lacrymarum; cum sibi ceterisque sanctimonialibus jam parata esset refectio corporum; illa convocatis omnibus ait: Nunc vestra socialis, ô dilectæ sorores, caritas eat, & de donis Dei cum gratiarum actione participans gaudeat: Me autem exemplo Dominarum **[Col. 0086B]**mearum matrum scilicet sanctissimorum puerorum innocentum, quorum hodierna die ploratus & ululatus auditus est multus, meam quoque innocentulam quodammodo simili, hoc est immatura morte præreptam, lugere permittat. His dictis amicum mœrori locum secretum petiit, atque ut naturæ competebat, dolori satisfecit. O laudabilem & imitabilem in prudentia, longanimitate, & patientia feminam! quam laudant in portis opera ejus. O mulierem fortem! quæ in castitate accinxit fortitudine lumbos suos, & in boni perseverantia operis roboravit brachium suum; ideoque non est extincta in nocte lucerna ejus!

**[22]** Verum quoniam in præcedentibus beati viri Mauronti facta est mentio, non abs re videtur breviter quid narrandum de eo. Hic ut prælatum est, egregii Sacerdotis Christi Richarii in baptismate spiritualis extitit filius. Accidit vero aliquando, ut idem venerabilis Sacerdos, tam pro sanctitate quam etiam pro familiaritate, beatam equo vectus inviseret Rictrudem. Cumque post sacra colloquia, quibus pariter dulces vitæ cælestis sumpserunt epulas, vir Dei, conscenso equo, redire vellet ad propria; eadem quoque Dei famula, dilectionis causa a domo paululum **[Col. 0086C]**progressa, gestans in ulnis suum quidem naturali generatione, illius autem spirituali generatione filiolum, ejus secuta est vestigia, quatenus ipse parvulus benedictione muniretur paterna. Sed cum jam vir Dei equo sedens eumdem in manibus accepisset infantem, sive ad benedicendum seu ad deosculandum; omnium bonorum hostis & invidus diabolus insolitam immisit equo ejus ferocitatem. Arreptitiorum namque more insaniens, dentibus frendens, pedibus calcitrans, nimium valido huc illucque impetu discurrens, geminatum utrisque, sed unum Sacerdoti & matri incusserat timorem. Sacerdos denique sibi & puero, mater Sacerdoti metuebat & filio. Et quid illa ageret anxia? Jam pene exanimis, quasi imminentem præ oculis spectans adesse mortem, offuscatum lacrymis avertebat vultum, ne amborum simul miserabilem cerneret occasum. Sed & familia tristis, dolens & ejulans, magnis instabat plangoribus, ad triste congregata spectaculum. Servus autem Dei, ne laberetur, manu tenens parvulum, orationem sudit ad Dominum: qua completa, & puer ad terram delatus est incolumis, quasi levis advolaret avicula; & equus pristinæ redditus est **[Col. 0086D]**mansuetudini velut ovis placida. At mater tandem recepto spiritu, filium quoque recepit sanum, & in ulnis levavit ridentem: sicque tam ingens tristitia in magnum cunctis, qui aderant, versa est gaudium. quod nemo debet ambigere præstitum meritis amborum. Et quoniam tanta Dei omnipotentis est clementia, ut unde malignus hostis inhiat justos atterere, inde eos magis magisque faciat proficere, hæc quoque tentatio ad profectum virtutum provenit beato viro. Nam reputans secum, Dominum Deum suum, dum ad humani generis pergeret redemptionem, ad insinuandum humilitatis exemplum, non superbo schemate, id est, non equo phalerato, sed strato sibi ab Apostolis vectum asello; ipse etiam postea, si quando instaret illi alicubi necessitas eundi, simili exemplo eodem usus est gestatorio.

**[23]** Postquam vero ad viriles pervenit annos, idem venerabilis Maurontus, Regali adhærens, ut ejus poscebat nobilitas, lateri, ipsius continuis, ut dictum est, obsequiis mancipatus, etiam vinculis innectitur sponsalibus. Sed carnalis citius amoris voluptuosas, in quibus veluti pedem posuerat, solvit compedes, animarum lucrifactore Amando Præsule ei suggerente spiritualis amoris suavitates, & æternæ **[Col. 0086E]**jucunditatis dulcedines. Sed cum suæ mentis votum sanctæ retulisset matri, quod nequaquam suæ contubernio sponsæ vellet uti; illa metuens ne forte per abruptos lasciviæ discursus, ut quorumdam moris est invenum, latam & ad inferos ducentem deliberaret viam sequi; maxima percellitur mœstitia animi, rursumque poscit Amandum, medicum morbidarum mentium, succurrere sibi. Qui Marcianis adveniens, lenibus sibique notis verborum fomentis eam demulcens, pristinæ in Deum reddidit alacritati. Acta deinde ab eodem Antistite Missarum celebritate solenni, cum & ipse Maurontus astaret in præsenti, aspicit sæpe dictus Antistes apem ter gyrare ejusdem verticem viri. Vir autem Deo plenus intelligens statim quid portenderet hujus præsagium signi, advocato eo hortatur, ut quam celeriter perficiat opere, quod olim & ille jam cœperat corde, & sibi revelatum agnoverat Deo auspice. Quod & ipse nequaquam distulit facere.

**[24]** Tum sanctissimus Pontifex Amandus, eum juxta morem Ecclesiasticum benedicens, decisa capiti ejus coma, in Clericum totondit, & coronæ signum gestare fecit, per hæc quæ agebantur exterius innuens, quæ horum significatione servanda essent interius: scilicet ut summitas denudata capitis, esse**[Col. 0086F]**nuda & aperta Deo significaret omnia secreta cordis; & quidquid cogitatur vel agitur in occultis, oculis patere cuncta cernentis; frequens vero resectio capillorum, doceret resecanda frequenter malarum superflua cogitationum; decus quoque coronæ utrumque exprimeret, & summi tiaram Sacerdotis, & Regalis diadema dignitatis; ut per hæc nosset ad Regale se pertinere Sacerdotium; necnon & post expletam diversarum tentationum sufferentiam, atque in his probationem per patientiam, se merito percepturum vitæ æternæ coronam, a Deo diligentibus se repromissam. Quod & idem sanctus vir Maurontus, non solum ex salubri hujus Præsulis traditione, sed etiam ex sancta sanctæ Scripturæ suscipiens & memoriæ commendans lectione & admonitione, studuit devotissime, ut assiduo semper impleret opere. Factus namque postmodum Levita, eidem nomini & officio condigna morigerati curavit conversatione & vita. Et ut clara editus prosapia, Regis quoque præclarus fulsit in aula, Regia honoratus bulla, utpote prudens Notarius, Regalium præceptorum conscribens edicta. Cui etiam ad capessendum cumulandumque sanctæ conversationis

**[Page 87]**

**[Col. 0087A]**emolumentum, sanctum sancti viri [d](http://acta.chadwyck.co.uk.proxy.nationallizenzen.de/all/fulltext?action=xref&id=NE030189&file=../session/1372839345_8751) Amati Episcopi Deus addidit collegium. Qui beatus vir, electus & sublimatus ad Episcopatum urbis Senonensium, eo tempore quo [e](http://acta.chadwyck.co.uk.proxy.nationallizenzen.de/all/fulltext?action=xref&id=NE030190&file=../session/1372839345_8751) Theodoricus Rex iniquam exercebat tyrannidem, insimulatus falso quasi de infidelitate apud ipsum, in Perrona monasterio sito in oppido Virmandorum, cui sanctus præerat Abbas [f](http://acta.chadwyck.co.uk.proxy.nationallizenzen.de/all/fulltext?action=xref&id=NE030191&file=../session/1372839345_8751) Ultanus, subire jussus est exilium. Deinde post excessum beati Ultani, traditus est præfato Dei famulo Abbati Mauronto, ut eum custodiæ manciparet in suo, qui Broilus dicebatur, monasterio, ab eodem nuperrime constructo, in territorio Lætia vocato. Quo suscepto, ut ejus religiosam expertus est conversationem, sicuti servando cælesti thesauro omnem omnibus vitæ ejus diebus famulandi adhibuit diligentiam, habens in eo pulcherrimum suæ suorumque confratrum vitæ & sanctitatis speculum.

**ANNOTATA.**

End Note[a](http://acta.chadwyck.co.uk.proxy.nationallizenzen.de/all/fulltext?action=xref&id=PE030186&file=../session/1372839345_8751) Bareium: *in libris miraculorum* Bajerium *nominatum lib. 1 num. 5 & lib. 2 num. 83 dicitur esse*in Comitatu Atrebatensi: *ibi, media inter Duacum & Atrebatum via, est* Marville, *quam mutato nomine hic notari scribunt* **[Col. 0087B]***aliqui. Si sola spectaretur affinitas nominum, potiue intelligerem villam* Bray*dictam, eique vicinum* Marœul, 4 *aut* 5 p. m. *ab urbe, ut prædium Sanctæ, ubi res gesta, olim ad priorem, nunc ad alterum pertinens locum, appellationem variarit*.
End Note[b](http://acta.chadwyck.co.uk.proxy.nationallizenzen.de/all/fulltext?action=xref&id=PE030187&file=../session/1372839345_8751) Esophorium *vestis interior, ut latius exposuimus 23 Ianuarii in Vita S. Ioannis Eleemosynarii auctore Leontio cap. 7 litt.* f. *Mabillon excudit* elephorio, *sed quid eo significetur non explicat*.
End Note[c](http://acta.chadwyck.co.uk.proxy.nationallizenzen.de/all/fulltext?action=xref&id=PE030188&file=../session/1372839345_8751) *Colitur* S. Ionatus *Kalendis Augusti*.
End Note[d](http://acta.chadwyck.co.uk.proxy.nationallizenzen.de/all/fulltext?action=xref&id=PE030189&file=../session/1372839345_8751) S. Amato *sacer est dies 13 Septembris*.
End Note[e](http://acta.chadwyck.co.uk.proxy.nationallizenzen.de/all/fulltext?action=xref&id=PE030190&file=../session/1372839345_8751) Theodericus, *post obitum Chlotharii III in Regem assumptus anno 670, sed inclusus monasterio, post obitum Childerici anno 675 regnum recepit, de quo tempore hic agitur: & traditur ab eo*S. Amatus *anno 678 in exilium missus*.
End Note[f](http://acta.chadwyck.co.uk.proxy.nationallizenzen.de/all/fulltext?action=xref&id=PE030191&file=../session/1372839345_8751) S. Ultani *Acta dedimus 1 Maji, ubi, uti & 5 Maji ad Vitam S. Mauronti, reliqua explicantur*.

**CAPUT III.
*Acta cum S. Eusebia filia. Hujus & SS. Amati & Mauronti atque ipsius S. Rictrudis obitus*.**

**[25]** **[Col. 0087C] Interea** Dei famula Geretrudis, quæ fuerat avia Adalbaldi viri venerabilis, longævitatem vitæ accumulans operibus bonis in Hamatico monasterio a se ædificato, ubi etiam sacra virgo Eusebia ejus educabatur proneptis, viam ingreditur universæ carnis. Cui velut loco regiminis eadem succedit Eusebia, puella quidem bonæ indolis, sed adhuc satis teneræ ætatis, utpote duodennis. Mater vero ejus[a](http://acta.chadwyck.co.uk.proxy.nationallizenzen.de/all/fulltext?action=xref&id=NE030192&file=../session/1372839345_8751) Rictrudis, vere Christicola, profundiori usa consilio atque prudentia, bene sciens quod multos multis exercitatos virtutibus maligni hostis seducat astutia in ætate quoque jam matura, metuebat pro filia, ne forte serpentina tentaretur fraudulentia, si libertate potiretur immatura: quapropter ad se eam venire, & secum voluit habitare. Illa vero renuente atque in Hamatico conversari volente, mater ejus Regales compulsa est aures pulsare, quo suam ipsius auctoritate filiam potuisset recipere. Quo concedente, missaque epistola reverti præcipiente, mœsta ad matrem sancta regreditur Eusebia ad monasterium Marcianas, cum suæ proaviæ sanctæ Geretrudis corpore, & cum Sanctorum Reliquiis, quæ ibidem fuerunt reconditæ, atque cum omni sua congregatione. At mater ejus voti compos effecta pluribus filiam hortabatur **[Col. 0087D]**monitis, secum in spirituali Deo deservire militia. Quæ libentrissime quidem ejus parebat dictis, divinis se mancipando jugiter obsequiis; sed refragari ejus nequibat intentio ab amore loci sibi veluti genialis.

**[26]** Unde fiebat frequentissime & noctibus pene singulis, ut post Vespertinalis completionem synaxis, axis, dum capere cum ceteris quietem putaretur corporis, illa pro dissimulatione relictis ante stratum sandaliis, ad Hamaticum pergeret silentio in tempestæ noctis [b](http://acta.chadwyck.co.uk.proxy.nationallizenzen.de/all/fulltext?action=xref&id=NE030193&file=../session/1372839345_8751).... cum sua collectanea, aliisque fidis, ut putabat, sui secreti sociis. Ibique celebratis Vigiliis, omniumque horarum Officiis, ad monasterium Marcianas, fideli peracto furto, revertebatur mox satis hilaris, quatenus & ibi non deesse videretur nocturnalibus seu matutinalibus horis. Nec defuit qui hæc auribus intimaret maternis. Iterumque eam convocans, & mulcendo blandis, & terrendo sermonibus compellabat asperis, quatenus illam revocaret a suæ proposito voluntatis, sciens pro certo eam detineri secum corporis potius proximitate quam mentis. Cumque nec per se nec per amicos seu familiares suos quidquam proficeret, in re hujusmodi inito consilio cum suo filio Mauronto [c](http://acta.chadwyck.co.uk.proxy.nationallizenzen.de/all/fulltext?action=xref&id=NE030194&file=../session/1372839345_8751).... visum est utrisque, verberibus illam, pro ipsa inobedientia & quasi**[Col. 0087E]**quadam animi pertinacia, debere castigari. Quod cum placuisset matri ab eodem fratre ejus fieri, eo jubente, inter brachia coarctata famuli, adjudicatæ subditur correptioni. Et quia isdem, a quo tenebatur, puer accinctus erat gladio, dum inter angustias verberum hac & illac se flectit Virgo, ejus tenerum latus, ut fertur ensis illius læditur capulo; in tantum, ut pluribus, quibus postea supervixit annis, putulentam mixtamque sanguine ejiceret salivam oris.

**[27]** Cum vero neque sic a cœpto ejusdem sacræ Virginis cessaret intentio, convocant Episcopos vel Abbates illustresque viros e vicino, qui omnes agebant cum ea diverso modo, quatenus a tali revocaretur desiderio. Illa autem cunctis multum constanti renitebatur alloquio. Qui dum inflexibilem ejus cernerent animum, matri dederunt consilium, ut illam ad cupitum redire permitteret locum. Quod & mater annuit, licet invita, religiosam illius conversationem suasoriis roborans monitis, Deoque precibus eam commendans sacris. Quæ diu desiderato potita votorum effectu, cum omni sua plebecula, accepto iterum sancto suæ proaviæ corpore, cum venerandis Reliquiis Sanctorum, gaudio plena ad **[Col. 0087F]**monasterium repedavit Hamaticum. Ibique angelicam agens vitam in terris, in mediis ipsius adolescentiæ annis rapitur ad thalamum Sponsi cælestis; ne, sicut dicit Scriptura, malitia mutaret intellectum ejus, aut ne fictio deciperet animam illius: & consummata in brevi, explevit tempora multa; placita enim Deo erat anima illius; propter hoc properavit educere illam de medio iniquitatum. [Sap. 4]

**[28]** Enimvero propter ineptam quorumdam garrulitatem, libet paulisper exacuendo stylum protelare, quo illorum perfodiantur linguæ, qui loquuntur adversus justos iniquitatem in superbia & in abusione; qui ponunt in cælum os suum, dum eis detrahere non verentur, qui jam exempti de terrenis, cum Deo in cælestibus regnare creduntur. Ajunt enim strophas commentantes hujusmodi: En, quales isti dicuntur esse Sancti, Mater innoxiam insequitur filiam, Deo militare volentem: Filia sicut hostem, sic propriam execratur & refugit matrem: Filius matre consentanea, sororem refugam, asportato clam signo proditam, dirissimis velut furti ream afficit verberibus pene usque ad mortem; quam etsi non statim perimit, longo tamen dolorum cruciatu tabescere facit. Hæccine Sanctos Deoque placitos

**[Page 88]**

**[Col. 0088A]**efficiunt? Quæ in istis sanctitas? Quæ pax? Quæ caritas? Quid ergo nos tam insani capitis hominibus respondebimus? O stulta vesanæ mentis arrogantia! O rabida fatuorum, non hominum, sed canum oblatratio! Quid dabitur, aut quid apponetur ad linguam dolosam, nisi sagittæ potentis acutæ, id est verborum Dei omni potentis jacula, ex sanctarum prolata Scripturarum pharetra? Quæ tam sunt efficacia, ut non modo ora loquacia, sed ipsa quoque fumida transfigant corda.

**[29]** Ac primum tales Euangelico percelluntur tonitruo: Nolite, inquit, judicare & non judicabimini, nolite condemnare, & non condemnabimini. [Matth. 7] Insonet dein tuba Pauli Apostoli: Tu autem quid judicas fratrem tuum? Itemque: Tu quis es qui judicas alienum servum? His addatur: Nolite ante tempus judicare, quoadusque veniat Dominus, qui & illuminabit abscondita tenebrarum, & manifestabit consilia cordium; & tunc laus erit unicuique a Deo. [Rom. 2. 1, 1 Cor. 4, 5] Audiat & illud Jacobi: Nolite detrahere alterutrum, fratres mei. [Jac. 4, 11] Qui detrahit fratri & judicat fratrem, detrahit legi & judicat legem. Sed & hoc quod Deus loquitur per Psalmistam; Os tuum abundavit malitia, & lingua tua concinnabat dolos: sedens adversus **[Col. 0088B]**fratem tuum loquebaris. [Psal. 49, 19] Et paulo post: Arguam te & statuam contra faciem tuam. Itemque: Disperdat Dominus universa labia dolosa, linguam magniloquam. Et iterum dicit Scriptura: Qui detrahit fratri, eradicabitur. Cur ea miseri non pertimescitis? Ut quid loqui diligitis vanitatem & quæritis mendacium? [Psal. 11, 2, Jac. 4, 11] Perdet Deus omnes qui loquuntur mendacium? &: Quoniam dilexistis iniquitatem magis quam loqui æquitatem, & dilexistis verba præcipitationis, id est, blasphemiæ lingua dolosa, propterea Deus destruet vos in finem.

**[30]** Audite si potis estis, & animadvertite: Rictrudis mater sancta, non filiam persequitur innocuam; sed ejus immaturam, considerat ætatem: sciens quia omnia tempus habent, & quod omni negotio tempus fit.[Prov. 29] Et quoniam, ut sapientissimus ait Salomon, Puer qui dimittitur voluntati suæ, confundit matrem suam; auditque Scripturam dicentem; Filiæ tibi sunt? conserva corpus illarum; quin potius idcirco illam secum manere desiderat, ut suis eam potissimum exhortationibus & exemplis ad perfectiora provehat.[Eccli. 7, 16] Filia quoque ejus Eusebia, licet cælesti Regi sit desponsata, non tamē beatam tumide aspernatur aut despicit matrem, cum sui Sponsi tale noverit esse edictum; Honora patrem & matrem, ut sis **[Col. 0088C]**longævus super terram; sed in nisu gratiæ ejus, qui illam annulo suo subarrhaverat, ejusque solummodo flagrans dilectione, nullius alterius amoris, nec suæ quidem matris affectum sibi exhiberi volebat, nese vel immodico ab insiti fervoris amore sejungeret. [Exod. 20] Sed & frater ipsius Christi minister Maurontus, non odio, non crudelitate suam flagris torquet germanam, sed fraterna potius caritate, quasi insolentem, & (ut ita dictum sit) veluti parenti inobedientem, ut ipsa poscebat ætas, castigat infantulam, sciens scriptum: Qui parcit virgæ, odit filium: & quia virga atque correctio tribuunt sapientiam.[Prov. 13] Et quid mirum si mater & filius humano falluntur judicio sacram corripiendo Virginem, ignorantes adhuc divinam, quæ inerat illi, gratiam, cum Prophetæ sancti sic aliquando ex suo humanam quasi ex Dei spiritu proferant sententiam? Cessent ergo, cessent stulta stultorum vaniloquia: non enim poterunt assignati operibus iniquitatis, quæ prodeunt ex radice caritatis; ipsa attestante Veritate, quæ dicit: Si oculus tuus fuerit simplex, totum corpus tuum lucidum erit. [Matth. 6] Adhuc vero quod hujus occasione facti virgo beata corporali dum adviveret subjacuisse dicitur **[Col. 0088D]**infirmitati, quis non videat hoc ad cumulum jam collatæ gratiæ profecisse illi? Ut dum deficeret corpore, roboraretur spiritu, juxta illud Apostoli, Cum enim infirmor, tunc potens sum. [2 Cor. 12] Obstruatur ergo os loquentium iniqua, quoniam de his per Isaiam Prophetam vox intonat divina: Dabo opus eorum in veritate, & fœdus perpetuum feriam eis, & scietur in gentibus semen eorum & germen eorum in medio populorum. [Isai. 61, 8] Omnes qui viderint eos, cognoscent illos; quia isti semen, cui benedixit Dominus.

**[31]** [d](http://acta.chadwyck.co.uk.proxy.nationallizenzen.de/all/fulltext?action=xref&id=NE030195&file=../session/1372839345_8751) Decessit autem vere bona cultrix Dei Eusebia virtutibus plena XVI die Martii, qui est XVII Kalend. Aprilis. Postquam vero sanctum Episcopum sibi amabilem & monachum Amatum Dominus ad cælestem patriam, ex hac molestæ peregrinationis ærumna, idibus Septembris assumpsit; sacrum corpus illius sacer Maurontus in sua possessione honorifice tumulavit: totaque hereditatis suæ prædia per chartarum instrumenta illi contradidit. Ipse quoque venerabilis Abbas Maurontus, Deo dignus Levita, licet sanctæ matri fuerit superstes in hac vita, post expleta piæ administrationis munia, tertio Nonas Maji, functione liber debite, ut condigna laborum **[Col. 0088E]**suorum perciperet præmia, ad cæli subvectus palatia, perenni cum Christo vivens vita, jugi cum eo lætatur gloria.

**[32]** Sed ut ad ea quæ cœpimus redeamus explicanda, Rictrudis devotissima Dei famula toto nisu mentis, toto famulatu corporis, bonis operibus dedita, ambulans de virtute in virtutem; dilatato corde cucurrit infatigabiliter viam mandatorum Dei in stadio fidei & justitiæ, patula hauriens aure; Currite dum lucem habetis, ut digna haberetur accipere bravium cæleste. [Joan. 6. 38] Et ut in omnibus se exhiberet perfectissimam illius imitatione qui dixit: Non veni facere voluntatem meam; se quoque alterius regimini subdens, ejus imperiis obedientissime paruit; [Matth. 20] ceterisque famularum more famulans, illud quod dictum est: Non veni ministrari, sed ministrare; præ oculis semper attendit; nec usquam vel unquam septa monasterii egrediens, exemplum bonorum operum seipsam cunctis præbuit in humilitate, in obedientia, in patientia, in castitate, in jejuniis, in vigiliis & orationibus continuis, in longanimitate, in mansuetudine, in modestia & benignitate. Et quid multa? Ut filia diei semper ambulavit in luce, cujus fructus est in omni bonitate & justitia & veritate. **[Col. 0088F]**Sicque in sanctarum virtutum perseverans proposito, expletis septuaginta quatuor incolatus sui annis, quarto Idus Maji, diu desiderato potita votorum gaudio, corpusculum terræ, sanctam vero animam reddidit cælo. Sepulta autem est in eodem loco honorifice a Dei Sacerdotibus, aliisque in Ecclesiasticæ dignitatis ordinem ipsi militantibus, seu etiam quam plurimis Christianȩ religionis viris ad exequias tantæ matris undique confluentibus, de temporali quidem ejus absentia mœrentibus, sed de æterna, qua cum Christo fruitur gloria gaudentibus. Et nunc cum spe ineffabilis gratulationis præstolatur magnum diem potioris suæ glorificationis, quando illud quod seminatum est in corruptione, surget in incorruptione; & quod seminatum est in ignobilitate, surget in gloria: & quod in infirmitate, surget in virtute; tunc denique illa felici resurrectione, duplici glorificatione glorificanda, in beata resurget gloria, cum Sanctis omnibus in parte dextera meritis suorum actuum feliciter coronanda.

**[33]** Ne quis vero ambigat de istius Dei famulæ vivacium meritorum efficacia, experimenta nobis præbent veracia plura ostensarum virtutum insignia, ad examinata ejus corporis membra: Ibi etenim cœci

**[Page 89]**

**[Col. 0089A]**visum, surdi auditum, muti sermonis officium, claudi gressum, febricitantes ac variis ægrotationibus laborantes optatam frequentius receperunt, & nunc usque poscentes cum fide recipiunt sanitatem. Et hujus testes rei adhuc supersunt multi, & eorum qui sanitatis desideratæ dona sunt consecuti, & illorum qui hæc videntes Deumq; in Sanctis suis mirabilem laudantes de ejus beneficiis sunt gratulati. Te igitur, sancta ac Deo dilecta famula Rictrudis, toto quæsumus affectu cordis, ut tuis sacris intervenientibus precibus & meritis, quibus variarum nexus infirmitatum absolvis, nos quoque a nostrorum solvas peccatorum vinculis: quatenus cum benigni Jesu gratia his expediti, in tremendo sui die judicii, cælis ardentibus ac terris, ipse nos a gehennalibus ereptos flammis, tecum ad æternæ rapiat gaudia felicitatis, cujus misericordiæ & miserationis nullus est finis: cui est cum Deo Patre sibi coȩterno, & sancto Spiritu regnum & virtus, honor & gloria, per infinita secula seculorum. Amen.

**ANNOTATA.**

End Note[a](http://acta.chadwyck.co.uk.proxy.nationallizenzen.de/all/fulltext?action=xref&id=PE030192&file=../session/1372839345_8751) *S. Gertrudis vidua colitur 6 Decembris.*
End Note[b](http://acta.chadwyck.co.uk.proxy.nationallizenzen.de/all/fulltext?action=xref&id=PE030193&file=../session/1372839345_8751) *Interponebantur hæc verba.* Cum jam superius dicto **[Col. 0089B]**sanctissimo Episcopo & monacho, nomine & religiosa conversatione Amato, illic sub cura Mauronti sancti Abbatis ad tempus exulante. *Hæc seclusimus a textu, ne nostro nomine edita citarentur. Nam cum forte legeretur cum* fidis amatisque sociis. *Hic assumptus est, qui diu post S Eusebiæ obitum factus Episcopus, & tandem sub Theoderico relegatus est, primo ad S. Vltanum, dein ed S. Maurontum. Vti ea latius explicantur ad Vitam S. Eusebiæ 16 Martii* § 1, *ubi tamen Chronologia ex jam dictis est reformanda*.
End Note[c](http://acta.chadwyck.co.uk.proxy.nationallizenzen.de/all/fulltext?action=xref&id=PE030194&file=../session/1372839345_8751) *Addebatur*, Levita aut Abbate venerabili: *sed eum tunc adhuc secularem fuisse verosimilius videtur ex ejus famuli gladia accincti præsentia, ipsiusque castigationis modo, ideoque hæc etiam verba expunximus*.
End Note[d](http://acta.chadwyck.co.uk.proxy.nationallizenzen.de/all/fulltext?action=xref&id=PE030195&file=../session/1372839345_8751) *Circa annum 687.*

[Copyright](http://acta.chadwyck.co.uk.proxy.nationallizenzen.de/helphtx/htxview?template=basic.htx&content=copyrite.htx) © 1999-2013 ProQuest LLC.
All Rights Reserved.